fi fi fr fi la fi fi fi fr fi fi fi fi fi fi fi fi fi fi da de ru fi ms fi fi la fi fi fi fi fi fi sw fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fr oc en fi fi fi fi fi fi fa it fi en fi en fi en fi en en fi fi fi fi da de ru fi ms fi fi
Wihurin kansainvälisten palkintojen rahasto →
Jenny ja Antti Wihurin rahasto
Wihurin tutkimuslaitos perustettiin vuonna 1944.
Wihurin tutkimuslaitos sijaitsee Meilahden kampusalueella sijaitsevan lääketieteen tutkimus- ja opetuskeskus Biomedicum Helsingin tiloissa. Sen johtajana toimii akatemiaprofessori Kari Alitalo.
Wihurin tutkimuslaitoksessa työskentelee noin 30 hengen ryhmä: lääkäreitä, eläinlääkäri, molekyylibiologeja ja biokemistejä sekä bioanalyytikkoja heidän apunaan. Tutkimuslaitos tekee monipuolista yhteistyötä useiden suomalaisten ja ulkomaisten tutkimusryhmien kanssa ja useissa kansainvälisissä tutkijaverkostoissa. Sen tutkimusyhteistyö on maailmanlaajuista ja tutkimusryhmät julkaisevat vuosittain useita korkean kansainvälisen tason julkaisusarjoissa ilmestyviä artikkeleita.
Tutkimuslaitoksen toiminnan rahoittaa Jenny ja Antti Wihurin rahasto.
Wihurin tutkimuslaitoksen tutkimusohjelma sisältää biolääketieteellistä perustutkimusta ja soveltavaa translationaalista tutkimusta. Sen painopistealueina ovat sydän- ja verisuonitutkimus sekä kantasolututkimus. Sydän- ja verisuonitutkimus keskittyy erityisesti veri- ja imusuonten kasvua ja toimintaa sääteleviin kasvutekijöihin ja näiden tekijöiden merkitykseen veri- ja imusuoniston sairauksissa. Alalla saavutettu tietotaito on synnyttänyt ainutlaatuisen teknologia-alustan, jonka varassa uskotaan olevan mahdollista kehittää uudenlaisia sairauksien hoitotapoja.
Akatemiaprofessori Kari Alitalon translationaalisen kardiovaskulaarilääketieteen tutkimusryhmä
Dos. Sinem Karamanin VEGF-reseptoritutkimuksen tutkimusryhmä
Apulaisprofessori, Dos. Pipsa Saharisen vaskulaaribiologian tutkimusryhmä
Dos. Katariina Öörnin lipoproteiinitutkimusryhmä
Dos. Riikka Kivelän endoteeli- ja kantasolubiologian tutkimusryhmä
Apulaisprofessori, Dos. Sara Wickströmin kantasoluryhmä
Dos. Kari Vaahtomeren tutkimusryhmä
+358 9 681 411
Jenny ja Antti Wihurin rahaston hallituksen asettama tieteellinen neuvottelukunta toimii säätiön hallituksen tukena Wihurin tutkimuslaitokseen liittyvässä päätöksenteossa. Tutkimuslaitoksen toiminnan tieteellistä tasoa vuosittain arvioivan neuvottelukunnan puheenjohtajana toimii professori Tomi Mäkelä ja jäseninä professori Christer Betsholtz Tukholman Karoliinisesta Instituutista sekä Suomesta professorit Timo Strandberg, Sirpa Jalkanen ja Seppo Ylä-Herttuala.
Jenny ja Antti Wihurin rahasto perusti Wihurin tutkimuslaitoksen vuonna 1944 tarkoituksenaan luoda edellytykset korkeatasoiselle tutkimukselle luonnontieteiden, lääketieteen tai teknillisten tieteiden alalla pyrkimyksenään saada aikaan sellaista uutta, josta on hyötyä ihmiskunnalle. Wihurin tutkimuslaitos pyrkii tarjoamaan erityisen lahjakkaille tieteen tekijöille mahdollisuuden kehittää kykyjään ja syventyä tutkimukseen vapaana muista velvoitteista.
Tutkimuslaitos toimi Ida ja Maria Rytkösen rahastolle vuonna 1944 lahjoittamassa Salus-sairaalassa vuodesta 1945 aina vuoteen 2013 asti.
Wihurin tutkimuslaitosta vuoden 2013 alusta johtanut akatemiaprofessori, lääketieteen ja kirurgian tohtori Kari Alitalo on tehnyt menestyksekkään uran syöpätutkimuksen parissa. Kari Alitalo on kehittänyt uusia uria avanneen, pitkälti kuudettasataa kansainvälistä julkaisua sekä lukuisia palkintoja ja kunnianosoituksia tuottaneen verisuonien tutkimuslinjan. Hän on tehnyt pioneerityötä verisuonten kasvutekijöiden toiminnan selvittämiseksi ja löytänyt imusuonten kasvutekijöitä, joilla uskotaan olevan merkitystä useiden tautien hoidossa. Kari Alitalo on saanut tunnustuksena työstään muun muassa Suomen Tiedepalkinnon, Louis-Jeantet -palkinnon ja Heinekenin lääketieteen palkinnon. Hän on myös Euroopan Akatemian, Yhdysvaltain Kansallisen tiedeakatemian ja Ruotsin Kuninkaallisen tiedeakatemian jäsen
Siirry takaisin ylös ↑
Seuraa meitä facebookissa →
Seuraa meitä instagramissa →
Jenny ja Antti Wihurin rahasto
puhelin 09 454 2400
fax 09 444 590
© Jenny ja Antti Wihurin rahasto 2022